CELEX: 32005R2122
Language: fi
Date: 2005-12-22
Title: Komission asetus (EY) N:o 2122/2005, annettu  22 päivänä joulukuuta 2005 , sitrushedelmille Kyproksessa maksettavan lisämäärän vahvistamisesta asetuksen (EY) N:o 634/2004 mukaisesti

23.12.2005   
            
            
               FI
            
            
               Euroopan unionin virallinen lehti
            
            
               L 340/25
            
         
      KOMISSION ASETUS (EY) N:o 2122/2005,
   annettu 22 päivänä joulukuuta 2005,
   sitrushedelmille Kyproksessa maksettavan lisämäärän vahvistamisesta asetuksen (EY) N:o 634/2004 mukaisesti
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymissopimuksen,
   ottaa huomioon Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymisasiakirjan,
   ottaa huomioon neuvoston asetuksen (EY) N:o 2202/96 ja asetuksen (EY) N:o 2111/2003 soveltamista koskevista siirtymätoimenpiteistä Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian Euroopan unioniin liittymisen vuoksi 5 päivänä huhtikuuta 2004 annetun komission asetuksen (EY) N:o 634/2004 (1) ja erityisesti sen 2 artiklan,
   sekä katsoo seuraavaa:
   
               (1)
            
            
               Jäsenvaltioiden ilmoittamat sitruunoiden, greippien ja pomeloiden sekä appelsiinien määrät, joille on haettu tukea markkinointivuodeksi 2004/2005 tiettyjen sitrushedelmien tuottajien tukijärjestelmästä annetun neuvoston asetuksen (EY) N:o 2202/96 soveltamista koskevista yksityiskohtaisista säännöistä 1 päivänä joulukuuta 2003 annetun komission asetuksen (EY) N:o 2111/2003 (2) 39 artiklan 1 kohdan c alakohdan mukaisesti, eivät ylitä yhteisön enimmäismäärää. Sen vuoksi Kyproksessa olisi maksettava lisämäärä markkinointivuoden 2004/2005 jälkeen.
            
         
               (2)
            
            
               Jäsenvaltiot ovat ilmoittaneet asetuksen (EY) N:o 2111/2003 39 artiklan 1 kohdan c alakohdan mukaisesti niiden jalostettaviksi toimitettujen pienien sitrushedelmien määrät, joista on maksettu tukea. Näiden tietojen perusteella voidaan todeta, että yhteisön jalostuskynnys on ylittynyt 49 220 tonnilla. Yhteisön kynnyksen ylityksen osana on todettu Kyproksen kynnyksen ylittyminen. Asetuksen (EY) N:o 2202/96 liitteessä I ilmoitettuja mandariinien, klementiinien ja satsumien tukimääriä on sen vuoksi alennettava markkinointivuonna 2004/2005 Kyproksen osalta 17,83 prosenttia.
            
         
               (3)
            
            
               Tšekin, Viron, Latvian, Liettuan, Unkarin, Maltan, Puolan, Slovenian ja Slovakian tuottajat eivät ole jättäneet markkinointivuonna 2004/2005 yhtään tukihakemusta jalostettaviksi tarkoitettuja sitrushedelmiä varten. Sen vuoksi ei pitäisi maksaa lisämäärää kyseisenä markkinointivuonna,
            
         ON ANTANUT TÄMÄN ASETUKSEN:
   1 artikla
   Jalostettaviksi toimitettaville sitruunoille, greipeille, pomeloille, appelsiineille ja pienille sitrushedelmille asetuksen (EY) N:o 2202/96 mukaisesti myönnettävän tuen lisämäärät markkinointivuodeksi 2004/2005 ilmoitetaan Kyproksen osalta tämän asetuksen liitteessä.
   2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 22 päivänä joulukuuta 2005.
      
         
            Komission puolesta
         
         Mariann FISCHER BOEL
         
         
            Komission jäsen
         
      
   
   
      (1)  EUVL L 100, 6.4.2004, s. 19. Asetus sellaisena kuin se on muutettuna asetuksella (EY) N:o 2112/2004 (EUVL L 366, 11.12.2004, s. 8).
   
      (2)  EUVL L 317, 2.12.2003, s. 5.
   
      LIITE
      
                  (EUR/100 kg)
               
            
                   
               
               
                   
               
               
                  Monivuotiset sopimukset
               
               
                  Markkinointivuosisopimukset
               
               
                  Yksittäiset tuottajat
               
            
                  Kypros
               
               
                  Sitruunat
               
               
                  2,62
               
               
                  2,28
               
               
                  2,05
               
            
                  Greipit ja pomelot
               
               
                  2,62
               
               
                  2,28
               
               
                  2,05
               
            
                  Appelsiinit
               
               
                  2,82
               
               
                  2,45
               
               
                  2,21
               
            
                  Mandariinit
               
               
                  0,75
               
               
                  0,66
               
               
                  0,59
               
            
                  Klementiinit
               
               
                  0,75
               
               
                  0,66
               
               
                  0,59
               
            
                  Satsumat
               
               
                  0,75
               
               
                  0,66
               
               
                  0,59